ΓΡΑΠΤΗ ΕΡΩΤΗΣΗ P-2255/02

υποβολή: Carlos Bautista Ojeda (Verts/ALE) προς την Επιτροπή

(17 Ιουλίου 2002)

Θέμα: Ενίσχυση της παραγωγής φελλού στην ΕΕ

Ο φελλός, από τον σχηματισμό του στις φυτείες των φελλοδρυών, περνάει από μία σημαντική και επίπονη διαδικασία μεταποίησης μέχρις ότου φθάσει στην φάση της εμπορικής εκμετάλλευσης και περάσει στον τελικό καταναλωτή. Ο φελλός είναι ένα προϊόν που περιλαμβάνεται στο Παράρτημα Ι της Συνθήκης για την Ευρωπαϊκή Ένωση σχετικά με την προβλεπόμενη από το άρθρο 32 της Συνθήκης κατάσταση, ενώ οι σημαντικότερες χώρες παραγωγοί είναι η Ισπανία και η Πορτογαλία. Το μεγαλύτερο τμήμα της παραγωγής φελλού των χωρών αυτών προορίζεται για την βιομηχανία τροφίμων (παραγωγή πωμάτων, κλπ.). Στο πλαίσιο αυτό, είναι αναντίρρητη η σημαντικότατη περιβαλλοντική, οικονομική και κοινωνική λειτουργία του τομέα αυτού στις περιοχές που παράγουν το προϊόν αυτό.

Μπορεί να αναφέρει η Επιτροπή τι προβλέπει σήμερα η κοινοτική πολιτική για τον φελλό, τόσο από την άποψη της αγοράς, όσο και από αυτήν της ανάπτυξης τηςπαίθρου και των δασών· Έχει την πρόθεση η Επιτροπή να βελτιώσει ή, ενδεχομένως, να αναθεωρήσει την εν λόγω πολιτική με σκοπό να εξασφαλισθεί το μέλλον του τομέα στην ΕΕ· Αντιλαμβάνεται η Επιτροπή ότι εάν δεν διατεθούν περισσότερες ενισχύσεις για τον τομέα αυτόν διακυβεύεται η ίδια η ύπαρξή του στην ΕΕ·

Απάντηση του κ. Fischler εξ ονόματος της Επιτροπής

(17 Σεπτεμβρίου 2002)

Προς το παρόν, η αγορά προϊόντων φελλού δενπόκειται σε καμία ειδική κανονιστική ρύθμιση.

Σύμφωνα με τον κανονισμό του Συμβουλίου (ΕΚ) αριθ. 1257/1999 της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), τα αγροτικά προγράμματα ανάπτυξης 2000-2006 προβλέπουν οικονομική ενίσχυση των κατόχων ιδιωτικών δασών ή κοινοτήτων για τη διαχείριση και τη διαρκή ανάπτυξη των δασών φελλοδρυός, τη διατήρηση των πόρων και τη δάσωση γεωργικών εκτάσεων ενόψει της διατήρησης των οικονομικών, κοινωνικών και οικολογικών λειτουργιών τωνπαρχόντων δασών φελλοδρυός στις αγροτικές περιοχές. Προβλέπονται επίσης ενισχύσεις για την επαγγελματική κατάρτιση που αφορούν τη βελτίωση των γνώσεων και των επαγγελματικών ικανοτήτων των ατόμων που αναλαμβάνουν δραστηριότητες δασοκομίας.

Τα προαναφερθέντα προγράμματα συνεχίζονται και διευρύνουν το πεδίο των δραστηριοτήτων που έχουν ήδη αναληφθεί σύμφωνα με τον κανονισμό (ΕΟΚ) αριθ. 2080/1992 του Συμβουλίου της 30ής Ιουνίου 1992 για τη θέσπιση κοινοτικού καθεστώτος ενισχύσεων των μέτρων για τα δάση στον τομέα της γεωργίας(2). Σύμφωνα με τον κανονισμό αυτό, η κοινοτική ενίσχυση που δόθηκε κατά την περίοδο 1994-1999 συνέβαλε στη βελτίωση των άνω των 100 000 εκταρίωνπαρχόντων δασών φελλοδρυός στην Ισπανία και την Πορτογαλία και στη φύτευση περίπου 100 000 εκταρίων σάυτά κράτη μέλη για την ίδια περίοδο.

Επιπλέον, σημαντικές προσπάθειες έχουν αναληφθεί σε κοινοτικό επίπεδο στο πλαίσιο των κοινοτικών προγραμμάτων πλαισίου για την έρευνα. Αυτές οι δραστηριότητες έρευνας στοχεύουν στην αύξηση της συνολικής ανταγωνιστικότητας του τομέα του φελλού στην Κοινότητα, και ιδίως των μικρομεσαίων επιχειρήσεων. Για παράδειγμα η Επιτροπήπέβαλε πριν από μερικούς μήνες ένα πολύ επιτυχημένο σχέδιο Craft για τη βελτίωση της κόλλας και της αποστείρωσης του φελλού (ειδική επεξεργασία με μικροκύματα κατά των βακτηρίων και των μυκήτων) που είχε πολύ θετικό αντίκτυπο στην χρησιμοποίηση του ευρωπαϊκού φελλού.

Η Επιτροπή θεωρεί ότι η διαρθρωτική ενίσχυση από τα περιφερειακά και αγροτικά προγράμματα ανάπτυξης μπορεί να παρέχει μία συνεκτική δέσμη μέτρων για την ενίσχυση της ανάπτυξης του τομέα του φελλού εντός της Κοινότητας. Επιπλέον, η ενδιάμεση αναθεώρηση της Κοινής Γεωργικής Πολιτικής (ΚΓΠ), που προτάθηκε πρόσφατα από την Επιτροπή(3), προβλέπει την χορήγηση περισσοτέρων πόρων για την πολιτική αγροτικής ανάπτυξης στο μέλλον. Ωστόσο, αποτελεί ευθύνη των κρατών μελών και των περιφερειών να αποφασίσουν για τα ειδικά μέτρα και τους χρηματοδοτικούς πόρους που θα χορηγήσουν για τις δραστηριότητες που έχουν σχέση με τον τομέα του φελλού στο πλαίσιο των προαναφερθέντων προγραμμάτων. Η Επιτροπή, στο πλαίσιο της οικολογικής, κοινωνικής και οικονομικής σημασίας του τομέα του φελλού, είναι βεβαίως πρόθυμη να στηρίξει οποιεσδήποτε ειδικές πρόσθετες πρωτοβουλίες προταθούν από τα κράτη μέλη στο πλαίσιο τωνφισταμένων προγραμμάτων και εντός τωνπαρχόντων χρηματοδοτικών κονδυλίων.

(1) ΕΕ L 160 της 26.6.1999.

(2) ΕΕ L 215 της 30.7.1992.

(3) COM(2002)394 τελικό.